Ger tewsatin n tsekla tella-d tewsit n tullist, tawsit-agi fell-as i ibed ukatay n taggara n turagt, d tawsit ur ixulfen ara tiwsatin-nniḍen n tsekla tamaziɣt. Tella-d tira n tullist, d asurif i ɣer tessaweḍ tsekla tamaziɣt s umata deg usnerni n tewsatin-is, acku ur teqqim ara kan d tansayant, i d-yeddan s ubrid n timawit. Ad nini d akken, tullist-a taččur d inumak d lemɛani d tamsirin yesselmaden imdanen merra.